Afrikaans Nie-Fiksie – WORDSWORTH BOOKS
Home / Afrikaans Nie-Fiksie
‘n Luiperd In My Bed – Annelize Slabbert
‘Met die middagson kom die lugspieëlings wat aan die vallei sy naam gegee het: Deception Valley. Dan skuil alles wat asemhaal in die koelte van ’n matjarra, rug na die wind gedraai. In die lang geelwit gras lê die leeus uitgestrek en slaap. Net die vlakvarke draf stertorent nader vir ’n modderbad.’
AB: Die Outobiografie – AB de Villiers
AB de Villiers is sonder twyfel een van die beste kolwers wat krieket nog ooit opgelewer het, maar sy prestasies strek veel verder as sy ongelooflike arsenaal dryf-, trek-, skep-, kap- en veeghoue. Of hy nou die tuisskares by die Wanderers of Nuweland laat jubel, of in Bengaluru of Sydney nuwe rekords opstel, die vriendelike krieketheld speel ‘n vreeslose, vurige spel wat miljoene Suid-Afrikaners trots maak en altyd ‘n positiewe beeld van sy land uitstraal.
Saam met die sterwe van die ou Suid-Afrika het ook “Afrikaner Volkskapitalisme” gesneuwel, wat veral gekenmerk is deur die einde van die eens magtige Sanlam en sy eweknie in die Noorde, Volkskas, wat eers deel van Rembrandt en toe later deel van Barclays van Brittanje geword het.
Dawie de Villiers – My Lewensreis – Dawie de Villiers & Chris Schoeman
Dawie de Villiers is ’n rugbylegende, kaptein van die span wat die All Blacks in 1970 geklop het. Hy het egter ook as een van die meer liberale Nasionale Party kabinetslede grootliks bygedra tot die politieke oorgang in ons land.
Die Banting-Oplossing – Bernadine Douglas & Bridgette Allan
Uiteindelik! ’n Allesomvattende boek wat al jou vrae oor die Banting-leefstyl beantwoord en ‘n oplossing bied vir permanente gewigsverlies.
Die Lang Man Sonder Skaduwee – Antoinette Pienaar
As ’n mens in die Karoo bly, is die ewigheid om jou. Die pad waarop jy loop is “die lang man sonder skaduwee”. Tydloos. Die bekende kruiekenner Antoinette Pienaar en haar mentor, Oom Johannes, woon in die hartjie van die Karoo en bring hulle dae deur met kruie en stories en raaisels.
Die Rooitamatie Storie – Renette Vosloo
Renette se sprankelende persoonlikheid straal uit elke bladsy van hierdie boek. Die gewilde Ontbytsake-sjef en Kokkedoorfinalis se resepte-cum-memoir roep ’n helder prentjie van die sewentigerjare op.
Die Tale Wat Ons Praat – Danny Fourie
Wie onthou nog chappies – daardie kougompies met die papiertjies waarop mens “Het jy geweet?” trivia lees? Wel, hierdie boek is soos ’n chappie-papiertjie vir liefhebbers van Afrikaans. Dit is saamgestel uit die gelyknamige program wat al baie jare lank op Sondagoggende op RSG uitgesaai word.
Dwarsklap – Piet Matipa
Wie is Piet Matipa? wonder ek toe ek die vrolike jong man op die buiteblad sien. Hy’s swart. En sy boek se naam is ‘n pragtige Afrikaanse woord: Dwarsklap. Nou, voor ek van rassisme of stereotipering aangekla word, wil ek net ter verdediging sê: ek is verreweg nie die enigste mens wat so reageer nie. Piet sê self so.